# Alaska

### Wikipedia

State of Alaska

Osavaltion lippu | Osavaltion sinetti

Osavaltion lempinimi: The Last Frontier, The Land of the Midnight Sun
Yhdysvaltain osavaltiot
Pääkaupunki | Juneau
Suurin kaupunki | Anchorage
Kuvernööri | Sarah Palin (R)
Viralliset kielet | englanti
Pinta-ala | 1 717 854 km² (1.)
- Maa-ala | 1 481 347 km²
- Vesiala | {{{Vesiala}}} km² (13,77 %)
Väestö (2005)
- Asukkaita | 663 661 (48.)
- Asukastiheys | 0,45/km² (50.)
Liittovaltion osavaltioksi
- Päivämäärä | 3. tammikuuta, 1959
- Järjestyksessä | 49.
Aikavyöhyke | Alaska Standard: UTC-9 / Aleutian: UTC-10 (169° 30' länteen)
Leveyspiiri | 54°40'N - 71°50'N
Pituuspiiri | 130°W - 173°E
Leveys | 1 300 km
Pituus | 2 380 km
Pinnanmuodostus |
- Korkein kohta | 6 194 m
- Keskikorkeus | 3 060 m
- Matalin kohta | 0 m
Lyhenteet
- Postilyhenne | AK
- ISO 3166-2 | US-AK
Sivusto | www.state.ak.us

Alaska on Yhdysvaltojen pinta-alaltaan suurin osavaltio. Alaskassa asuu n. 660 000 asukasta alueella, jonka pinta-ala on melkein 2,5 kertaa niin suuri kuin toiseksi suurimman osavaltion Teksasin. Osavaltio sijaitsee luoteisessa Pohjois-Amerikassa ja sillä on rajaa Kanadan, muttei muiden Yhdysvaltain osavaltioiden kanssa. Alaskan pääkaupunki on Juneau. Osavaltiossa on suuret luonnonvarat, mm. öljyä, kultaa sekä kuparia.

## [muokkaa] Historia

Viimeisimmän jääkauden aikana Alaska oli (vuoristoalueita lukuun ottamatta) pääosin jäätön vähäisen sademääränsä takia ja yhteydessä Euraasiaan Beringian kannasta pitkin. Jääkauden loppupuolella mongoliväestöihin kuuluvia kansoja siirtyi Aasiasta Amerikkaan Alaskan kautta, ja ilmaston lämmetessä nämä pääsivät siirtymään etelämmäksi Pohjois-Amerikkaa peittävän mannerjään vähitellen sulaessa. Alueen intiaaniväestö on peräisin tältä ajalta, eskimot todennäköisesti ainakin osittain myöhemmältä.

Tsaari Pietari Suuren toimeksiannosta seilasi kaksi alusta Vitus Beringin johdolla Kamtšatkan niemimaalta Kuriilien kautta itäänpäin ja löysi Alaskan mannermaan. Venäjä liitti alueen itseensä ja harjoitti siellä kauppaa noin sadan vuoden ajan. 1800-luvun puoliväliin tultaessa se alkoi suunnitella luopumista siirtokunnastaan, joka ei ollut tuottoisa suurten kuljetuskustannusten vuoksi. Vuonna 1867 alue myytiin yhdessä Aleuttien saarten kanssa Yhdysvaltain valtiolle 7,2 miljoonalla dollarilla: 10 senttiä hehtaarilta. Ulkoministeri William Seward, joka suoritti neuvottelut venäläisten kanssa, sai pitkään kuulla ivailua "järjettömästä" kaupastaan. Alue vaikutti vielä tuolloin hyödyttömältä erämaalta, mikä näkyi vuoden 1880 väestönlaskennassa: alueella oli ainoastaan 33 426 asukasta, joista kaikki paitsi 430 olivat alkuasukkaita (inuitteja tai intiaaneja).

## [muokkaa] Talous

1898 alkoi kultaryntäys, joka toi lyhyessä ajassa Alaskaan noin 30 000 uutta asukkasta. Siitä lähtien osavaltio on tukenut Yhdysvaltojen taloutta monen miljardin dollarin arvosta. Myöhemmin on kullan lisäksi louhittu muita arvometalleja sekä kivihiiltä ja sinkkiä.

1968 löydettiin valtava esiintymä öljyä ja maakaasua Prudhoe Baysta pohjoisrannikolla. Jotta löytöä voitaisiin hyödyntää parhaimmalla mahdollisella tavalla rakennettiin 7,7 miljoonaa dollaria maksanut 1300 kilometriä pitkä öljyputki Alaskan läpi satamakaupunki Valdeziin.

Muita tärkeitä talouden aloja osavaltiossa ovat kalastus, metsäteollisuus, metsätuotteet sekä turismi.

Alaskan osavaltio pitää yllä kansalaisosinkoa, joka voidaan laskea yhdeksi perustulon muodoksi. Myydyistä mineraaleista, pääosin öljystä, saadut tulot jaetaan kaikille osavaltion asukkaille. Vuonna 2005 jokainen Alaskan asukas (mukaan lukien heidän lapsensa) sai 845,76 dollarin shekin. Rahaston 24-vuotisen historian aikana se on maksanut jokaiselle kansalaiselle 24 775,45 dollaria.

## [muokkaa] Väestö

Väestönkasvu
Väestönlasku | Väestö
--- | ---

1950 | 128,643
1960 | 226,167
1970 | 300,382
1980 | 401,851
1990 | 550,043
2000 | 626,932

Vuonna 2005 Alaskan väestön suuruudeksi arvioitiin 663 661, joka on 5 906 asukasta (0,9%) enemmän kuin edellisvuonna ja 36 730 asukasta enemmän (5,9%) kuin vuonna 2000. Alaska on harvimmin asuttu Yhdysvaltain osavaltio.

### [muokkaa] Rodullinen alkuperä

- 67,6 % Valkoiset
- 15,6 % Intiaanit / Alaskan alkuperäisasukkaat
- 4,1 % Latinot
- 4 % Aasialaisperäiset
- 3,5 % Mustat
- 5,4 % Sekarotuiset

Osavaltion suurimmat ryhmät alkuperän mukaan ovat: saksalaiset 16,6 %, Alaskan alkuperäisasukkaat 15,6 %, irlantilaiset (10,8 %), brittiläiset 9,6 %, amerikkalaiset 5,7 % ja norjalaiset 4,2 %. Alaskassa on osavaltioista suurin osuus väestöstä alkuperäisasukkaita.

Pohjois- ja Länsi-Alaskan laajoilla, harvaan asutuilla erämaa-alueilla (engl. "Bush regions" tai "Bush Alaska") asuu pääasiassa alkuperäisasukkaita, joita asuu myös osavaltion kaakkoisosassa. Valkoinen väestö on keskittynyt Anchorageen, Fairbanksiin ja osavaltion etelä- sekä kaakkoisosiin. Aleuteilla elää paljon filippiiniläistaustaisia, musta väestö taas on keskittynyt Anchorageen.

Vuonna 2000 85,7 % väestöstä puhui kotioloissa englantia. 5,2 % puhui intiaanikieliä, 2,9 % espanjaa, 1,5 % tagalogia ja 0,8 % koreaa.

### [muokkaa] Uskonnot

- Kristittyjä – 81%
  - Protestantteja – 68%
  - Baptisteja – 11%
  - Luterilaisia – 8%
  - Metodisteja – 6%
  - Helluntailaiset – 2%
  - Episkopaaliset – 1%
  - Kveekareita – 1%
  - Ortodokseja – 8%
  - Katolisia – 7%
  - Mormoneja – 1%
- Muut uskonnot – 1%
- Ei uskovia/agnostikkoja – 17%

Huomattavaa on ortodoksien suhteellisen suuri määrä, mikä johtuu venäläisten maahanmuutosta sekä heidän alkuperäisasukkaiden parissa tekemästä lähetystyöstä.

### [muokkaa] Kaupunkeja

Ketchikanin kaupunki Kanadan rajan tuntumassa.

- Anchorage – 271 000 (2003)
- Juneau – 31 000 (pääkaupunki)
- Fairbanks – 31 000

### [muokkaa] Kuolemanrangaistus

Alaska on yksi Yhdysvaltain 12 osavaltiosta, jotka ovat kieltäneet kuolemanrangaistuksen.

## [muokkaa] Katso myös

Wikimedia Commonsissa on lisää materiaalia aiheesta Alaska.

- Alaskan lippu

Haettu osoitteesta http://fi.wikipedia.org../../../a/l/a/Alaska.html

Luokka: Alaska

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Anglo Saxon
- العربية
- Asturianu
- Bahasa Indonesia
- Bahasa Melayu
- বাংলা
- Bân-lâm-gú
- Bosanski
- Български
- Català
- Česky
- Cymraeg
- Dansk
- Deutsch
- Eesti
- Ελληνικά
- English
- Español
- Esperanto
- Euskara
- فارسی
- Français
- Gaeilge
- Galego
- 한국어
- Հայերեն
- Hrvatski
- Ido
- Ilokano
- ᐃᓄᒃᑎᑐᑦ
- Иронау
- Íslenska
- Italiano
- עברית
- ქართული
- कश्मीरी - (كشميري)
- Kernewek
- Kurdî / كوردي
- Latina
- Latviešu
- Lietuvių
- Magyar
- Македонски
- മലയാളം
- Nederlands
- 日本語
- Norsk (bokmål)
- Norsk (nynorsk)
- Occitan
- Oyghurque
- Kapampangan
- Plattdüütsch
- Polski
- Português
- Română
- Русский
- संस्कृत
- Shqip
- Simple English
- Slovenčina
- Slovenščina
- Српски / Srpski
- Srpskohrvatski / Српскохрватски
- Svenska
- தமிழ்
- ไทย
- Tiếng Việt
- Türkçe
- Українська
- 中文